febrer | 2019 | Institut El Castell\nEls de 1r d’ESO al Paleolític !\nAvui l’alumnat de 1ESO hem visitat les Mines de Gavà. Entre d’altres coses, hem conegut les eines i la vida de les persones que van viure a Gavà fa 6000 anys. Ha estat molt variat i entretingut.\nESO, ESO 1, ESO 1A, Portada 0\nEls de l’artístic anem al Poliorama.\nEls alumnes de 1r i 2n de batxillerat artístic hem anat a Barcelona al Teatre Poliorama a veure La Tendressa d’Alfredo Sanzol, una producció de Dagoll Dagom i T de Teatre. Hem gaudit d’un matí cultural esplèndid.\nLes consignes del REI CARNESTOLTES !!!\nJa tenim les consignes del Rei Carnestoltes per la setmana vinent !!\nDilluns 25: Serem personatges de pel·lícules o de llibres interessants.\nDimarts 26: no cal canviar-se al llevar-se del llit, vindrem en pijama.\nDimecres 27: Serem els més glamurosos del Centre. Ben mudats i arreglats!.\nDijous 28: Vestits d’època : Anys 60, 70 i 80.\nDivendres heu de portar la disfressa triada pel vostre grup per desfilar a la festa ,que els alumnes de batxillerat organitzaran.\nAnem al Museu de la Ciència i la Tècnica de Terrassa.\nDimecres 20 de febrer, l’alumnat de 2n d’ESO i de 1r de Batxillerat humanístic i social va anar a visitar el Museu de la Ciència i la Tècnica de Terrassa . L’alumnat de Batxillerat va visitar l’espai de la fàbrica i va fer un itinerari per la Terrassa industrial.\nL’ alumnat de 2n d’ESO va fer un taller d’electricitat i després va visitar les instal·lacions del museu observant diferents espais: el de l’univers, el de so i llum, el de materials, l’automobilístic, la fàbrica tèxtil i la façana fotovoltaica de colors entre d’altres.\nEl batxillerat d’arts escèniques surt del Castell !\nUn grup d’alumnes (i algun ex-alumne) de Batxillerat Artístic va participar ahir en l’acte de reconeixement del personal jubilat en el curs 2017/2018 al Palau Falguera de Sant Feliu de Llobregat.\nVa ser tot un èxit! Van representar dos números del musical que preparen pel proper mes de juny i un dels grans èxits del musical passat.\n2a Edició de la Re-Volta del Castell\nAvui divendres, dins els actes de la Setmana d’Esparreguera hem cel.lebrat la segona edició de la Revolta del Castell, la cursa trail no competitiva per tot l’alumnat del centre i families que han volgut participar.\nEncara més activitats de la Setmana d’Esparreguera\nAvui divendres, dins de les activitats que s’han dut a terme durant La Setmana d’Esparreguera al Castell, les alumnes de 3ESO ens han vingut a fer unes xerrades sobre diferents llocs o curiositats del nostre poble. Ens ho hem passat molt bé i hem après un munt de coses. Gràcies! A veure si ho repetim!!!\nCurs pràctic de Ressuscitasió Cardiopulmonar amb Desfibrilador\nAquesta setmana part del professorat del centre ha realitzat un curs pràctic de Ressuscitasió Cardiopulmonar amb Desfibrilador Extern Automàtic. Esperem no haver d’aplicar-ho, però si fos el cas… tenim un bon grup de ressuscitadors!\nActes de la setmana d’Esparreguera\nDins la Setmana d’Esparreguera, avui també hem rebut la visita d’un membre dels @SantLlagasta, que ens ha explicat la història que hi ha darrere la llegenda de la Llagastada. Toni Bolaño, moltes gràcies! Aquest cap de setmana, tots cap a l’Ensierro! #Castellguera19,


Crònica del Gran Premi de la Índia: Grand Chelem – Fórmula 1 en Català\nLa Índia: segurament el destí més exòtic i inimaginable que un espera per la Fórmula 1. No obstant això, es tracta doncs d’un fet previsible vist el progrés d’aquest país en els últims anys. Fins i tot hi reflexiono i m’estranya que l’avi Bernie hagi tardat tan a dur el circ al país de les vaques sagrades. També he de dir que he quedat gratament sorprès de la resposta del poble indi davant l’event que tenien al seu país. Amb un campionat absolutament resolt les grades feien força goig! Aquesta vegada em sembla que l’han clavat bastant.\nEl circuit no és res més que un dels altres projectes de Tilke. No deixa de recordar a Bahrein i segueixo pensant que els circuits d’aquest home no tenen cap mena de caràcter ni personalitzat. És un més.\nSutil s’ha posat als punts en el GP del país del seu equip\nLa cursa ha començat amb una sortida força accidentada a la part del darrere. Alonso semblava que es col·locaria segon, però al primer viratge el què potser ha estat un excés d’ambició l’ha mogut a la quarta posició en benefici de Jenson Button. Pocs viratges després en Webber ha cedit a la pressió d’un Jenson que ja fa moltes curses que té la moral als núvols. Per davant la tònica de cada cap de setmana: Vettel s’escapa 5-7 segons amb poques voltes i a veure qui l’atrapa. En aquest moment ja s’havia acabat la lluita pel més alt del podi i Vettel només ha hagut d’esforçar-se per a fer el seu primer Grand Chelem, és a dir, victòria, pole, volta ràpida i no deixar el liderat de la cursa en cap moment.\nPerquè no dir-ho: ha estat una cursa força decepcionant en quan a les posicions capdavanteres, doncs Vettel i Button han fet tota la cursa sols. Per darrere de nou hem tingut el què està sent el duel de la temporada: Webber i Alonso. En moltíssimes curses aquests dos homes s’han barallat per la tercera posició. Estaria bé buscar estadístiques sobre qui va davant en aquests duels.\nPerò si parlem de duels de la temporada no ens en podem deixar un de molt més morbós: Massa i Hamilton. No sé si és la tercera o quarta carrera consecutiva que es toquen. Aquesta vegada per això, i en la meva opinió i la dels comissaris, culpa 100% de Felipe Massa.\nFeu un experiment: Googlejeu les paraules “Hamilton Massa” i us trobareu amb el següent:\nA la premsa i a la xarxa els encanta el morbo\nMés coses interessants: Michael Schumacher i Jaume Alguerusari. Els dos estan en un moment de forma excepcional. El Kaiser ha acabat cinquè, la seva posició de tota la segona part de la temporada. Hem de tenir consciència del què representa aquesta posició amb un Mercedes. Mireu qui té al davant: Vettel, Button, Alonso i Webber. El Michael va 5 punts pel darrere del seu company d’equip, la cosa acabarà renyida. L’altre home en un gran moment de forma és sens dubte Jaume Alguersuari. Vuité avui està començant a ser un habitual al top 10. Gairebé dobla amb punts al seu company d’equip. El Jaume no només està consolidant el seu lloc a Toro Rosso, sinó que també està escalfant el seient del Red Bull.\nVettel: Grand Chelem\nButton: Típica cursa que passa desapercebuda, però ha estat espectacular.\nMichael Schumacher: A aquest ritme tard o d’hora aconseguirà el vuitè.\nJaume Alguersuari: Alguns comencem a creure que ho faria millor que Mark Webber.\nHeiki Kovalainen: Un Lotus 14è!\nLotus Renault: 0 punts.\nFelipe Massa:Després de tan criticar a Hamilton, avui va i la lia ell.\nEl traçat: De debò, la F1 necessita a algú nou que faci els circuits. Idees fresques falten…\n1 25 Sebastian Vettel 1 Red Bull RB7 01:30.35.002 01 60\n2 18 Jenson Button 4 McLaren MP4-26 + 8″433 04 60\n3 15 Fernando Alonso 5 Ferrari 150º Italia + 24″301 03 60\n4 12 Mark Webber 2 Red Bull RB7 + 25″529 02 60\n5 10 Michael Schumacher 7 Mercedes GP MGP W02 + 65″421 11 60\n6 8 Nico Rosberg 8 Mercedes GP MGP W02 + 66″851 07 60\n7 6 Lewis Hamilton 3 McLaren MP4-26 + 84″183 05 60\n8 4 Jaime Alguersuari 19 Toro Rosso STR6 + 1 vuelta 10 59\n9 2 Adrian Sutil 14 Force India VJM04 + 1 vuelta 08 59\n10 1 Sergio Pérez 17 Sauber C30 + 1 vuelta 20 59\n11 Vitaly Petrov 10 Lotus Renault R31 + 1 vuelta 16 59\n12 Bruno Senna 30 Lotus Renault R31 + 1 vuelta 14 59\n13 Paul di Resta 15 Force India VJM04 + 1 vuelta 12 59\n14 Heikki Kovalainen 20 Lotus T128 + 2 vueltas 18 58\n15 Rubens Barrichello 11 Williams FW33 + 2 vueltas 15 58\n16 Jerome d’Ambrosio 25 Virgin Racing VR-02 + 3 vueltas 21 58\n17 Narain Karthikeyan 22 Hispania F111 + 3 vueltas 23 58\n18 Jarno Trulli 21 Lotus T128 + 5 vueltas 19 55\nRET Felipe Massa 6 Ferrari 150º Italia + 28 vueltas 06 32\nRET Sébastien Buemi 18 Toro Rosso STR6 + 36 vueltas 09 24\nRET Pastor Maldonado 12 Williams FW33 + 48 vueltas 13 12\nRET Timo Glock 24 Virgin Racing VR-02 + 58 vueltas 24 02\nRET Kamui Kobayashi 16 Sauber C30 17 00\nCom sempre dic jo, Salut i benzina\nEtiquetatCrònica GPFelipe MassaÍndiaJaume AlguersuariLewis HamiltonMichael SchumacherRed BullSebastian Vettel


Zeidun, War With the Newts, Adrin y Collins, IOU3R i Chaqueta de Chándal, primeres confirmacions del Festival Fusiònica del 2019 | Festival Fusiònica / 2018\nZeidun, War With the Newts, Adrin y Collins, IOU3R i Chaqueta de Chándal, primeres confirmacions del Festival Fusiònica del 2019\nEl pròxim mes d’octubre arriba la 23 edició del Festival Fusiònica, 23 anys d’underground i militància alternativa. Organitzat per l’associació l’Arcada Koncerts, aquest festi és una trobada entre tota la família de la cultura alternativa i més reivindicativa amb ganes de conèixer i sortir de l’escena més comercial. Segons l’Arni, un dels seus organitzadors “ens hem tornat com una mala herba i ens expandim fins a l’eternitat. Estem sorpresos que després de tant de temps, encara tinguem ganes de més”. Potser el fet de tenir com a frases cèlebres “Volem més canya” o “A la merda lo comercial”, ajuda a percebre el trajecte d’aquest festival independent.\nEl dia de la presentació del Fusiònica, tindrà lloc el 5 d’octubre al Dràstik Punkaires de Granollers, seu social de l’Arcada Koncerts i del Col·lectiu Punkaires, amb la banda que edita el segell BCore, ADRIN Y COLLINS, una de les bandes més subterrànies i persistents de l’indie català.\nZEIDUN, una altra de les bandes ja confirmades, no calen gaires paraules per presentar aquesta mítica formació freecore de Sant Celoni, només cal dir que el primer concert que els hi vam muntar des de l’Arcada Koncerts data de l’any 2000 dins del Festival Fusiònica 2.0 i ja anem per la 21.0 edició (2019). Ja han passat 19 anys, bufffff… una altra banda confirmada, són els brutals, incendiaris, WAR WITH THE NEWTS, una de les bandes més destacades de la nova escena hardcore punk de Berlín, la banda sonora perfecta per entrar a la comissaria. Els del Masnou IOU3R, sorgits de les cendres de (lo:muêso), també han confirmat asistència. Amb l’antiga formació ja ens tenien l’ànima robada, amb IOU3R, una evolució amb electrònica, samplers i guitarres, ens transportaran a un món imaginari ple d’estridències. La darrera banda confirmada es CHAQUETA DE CHÁNDAL, formada per Guillem Caballero (Els Surfing Sirles, Joan Colomo), Natalia Brovedanni (Santa Rita) i Alfonso Méndez (lo:muêso, Fighterpillow), un grup que sona a alguna cosa entre Neu! i La Polla Records…\nAquest any el Fusiònica es celebrarà en la seva totalitat al Dràstik Punkaires de Granollers, un lloc únic de trobada i germanor punk hardcore. Aviat s’anunciaran més bandes i detalls de la vint-i-tresena edició d’aquest festival.


- Pure Energy\t09/12/2015 Sant Quirze celebra el Nadal amb múltiples activitats\tSant Quirze del Vallès acollirà el cap de setmana del 12 i 13 de desembre una sèrie d’activitats relacionades amb el Nadal. Durant aquests dos dies, el tradicional Mercat Medieval de Nadal donarà el tret de sortida a les festes des de la plaça d’Anselm Clavé. Es tracta d’una fira d’artesans amb ambientació medieval i nadalenca on es podran adquirir productes de decoració i aliments típics del Nadal per gaudir a la nostra taula durant les festes. També hi haurà jocs de fusta medievals per fer gaudir als més petits. L’horari d’obertura serà els dos dies d’11:00 a 21:00 hores.\nAquest divendres, dia 11 de desembre, la Trinxera de Galliners organitza la Capvuitada de Santa Llúcia, un seguit de concerts adreçats al jovent del poble. El mateix equipament acollirà dissabte dia 12 el concert solidari de Nadal de l’Ateneu del Món, enguany protagonitzat pel cor Vakombà, de l’Escola de Música Creu Alta de Sabadell. Els beneficis es destinaran a les persones refugiades. L’Escola Municipal de Música de Can Barra realitzarà el seu tradicional concert de Nadal dissabte 19 de desembre a la Patronal. Un total de 150 infants i joves participen en aquest esdeveniment on s’estrenarà el musical de gòspel “Alleluyah Rock!”, a càrrec del cor de l’escola. També es podran escolar els nous grups de cambra i combos. A més, l’escola farà un concert pels carrers del poble durant les festes. D’altra banda, cal remarcar que l’Associació d’Amics de la Música realitzarà una sessió especial dilluns 21 a la Patronal: el concert de la soprano Jonaina Salvador.\nEl Casal d’Avis acollirà diumenge 13 de desembre el tradicional Caga tió. A més hi haurà xocolata calenta per a tohtom. Diumenge 20 a la tarda, l’Associació Grup Rialles de Sant Quirze organitza a la Patronal l’obra “Pastorets, pastorets”. Els avis del Casal també faran la representació d’Els Pastorets el dissabte dia 19. Per últim, el centre social del carrer Santa Teresa de les Fonts serà l’escenari els dies 11, 12 i 13 de desembre del Pessebre vinent. L’Associació Cultural Els Fontins organitza aquest esdeveniment.


Elan Hotel Kaili Cross Road Branch Qiandongnan Xina - Ofertes d'hotels amb els MILLORS DESCOMPTES EN LÍNIA\n18 East Beijing Road, Kaili, Qiandongnan, Xina, 556099 - Veure al mapa\nAl visitar Kaili, vosté es sentirà com a casa a Elan Hotel Kaili Cross Road Branch, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Elan Hotel Kaili Cross Road Branch asseguren una estada plaentera als seus clients. Wi-Fi gratuït en totes les habitacions, Zones públiques amb Wi-Fi són només algunes de les comoditats que fan que Elan Hotel Kaili Cross Road Branch sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, escriptori, telèfon, aparell de televisió, TV satèl•lit/cable a cada habitació. A més, l'oci que l'hotel ofereix assegurarà que tengui molt a fer durant el dia. Elan Hotel Kaili Cross Road Branch és la vostra destinació si buscau allotjament de qualitat a Kaili.


L’art com a procés de transformació en la representació social - El Temps de les Arts\nLo que puede un cuerpo (Perla), 2020. Fotografia a color muntada sobre dibond. Cortesia Galeria Joan Prats\n07 febr. 2021 09 gen. 2021 per Conxita Oliver\nEl treball en col·lectiu d’Helena Cabello i Ana Carceller funciona com una arma d’actuació amb la qual volen destruir la subjecció identitària. “I Am A Stranger, and I Am Moving” és la tercera exposició que presenten a la Galeria Joan Prats i en la qual aprofundeixen en qüestions com ara la solitud de les minories, la protecció de les posicions crítiques, la vindicació de les llibertats d’elecció i la defensa de l’alliberament social.\nI Am a Stranger, and I Am Moving (Soy un extraño y me estoy moviendo)\nFins al 27 de febrer de 2021\nHelena Cabello (París, 1963) i Ana Carceller (Madrid, 1964) treballen conjuntament des del 1992 per construir vincles entre la creació artística i la crítica d’art, el comissariat i la docència. Formades en Belles Artes i Estètica a Madrid, han investigat en departaments d’Escòcia i dels Estats Units i actualment són professores a la Facultat de Belles Artes de Conca (UCLM). El seu treball interdisciplinari empra diferents mitjans d’expressió -instal·lació, performance, vídeo, escriptura, dibuix- per qüestionar les formes hegemòniques de representació en las pràctiques visuals i oferir alternatives crítiques. Partint d’un enfocament conceptual i d’un compromís social, la construcció social de la identitat, així com les polítiques sexuals i de gènere són alguns dels seus temes d’interès. Als anys 90 van començar a treballar amb el seu cos per expressar la pròpia implicació entre art i vida, però el canvi arriba el 2004 amb el projecte Casting James Dean per al que van demanar col·laboració d’altres persones per aportar diferents punts de vista i diversitat d’actituds. A partir d’aleshores els seus projectes van guanyar en complexitat en situar-se en l’eix de les discriminacions i dels col·lectius més vulnerables. Aïllats i fora de context, aquests protagonistes experimenten una dislocació en el seu entorn -potenciada per les pròpies experiències alternatives- que contribueix a revisar de forma espontània els significats establerts.\nNotas al pie: La persecución (Agustina González López, la Zapatera), 2020. Cortesia Galeria Joan Prats\nDesenvolupen una obra d’intervencions i d’accions derivades d’una posició de dissidència de gènere com ara les perspectives LGBT; un moviment que en els darrers anys ha lluitat per eliminar els dogmes de la identitat sexual. A través de projectes col.laboratius, incorporen veus de minories que plantegen les paradoxes del sistema de producció lliberal i el règim de vida que aquest promou i es posen al servei de la denúncia social. Entenen la identitat com allò que es construeix en consonància o en conflicte amb l’entorn social, cultural, polític i econòmic. El seu mètode, basat en la col·laboració mútua i en la incorporació d’agents externs, les ha permès representar desajustaments que revelen resistències i divergències enfront els valors establerts, sobretot tot allò relacionat amb el gènere. En les seves obres revisen els patrons vinculats tant als rols femenins com als masculins per subvertir els codis de comportament i de posicions associades al que es considera masculí o femení i qüestionar-ne les polítiques de la representació.\nNotas al pie: La pluma (Pedro Lemebel), 2020. Cortesia Galeria Joan Prats\nEl títol de l’exposició, I Am A Stranger, And I Am Moving, és una cita de la darrera conferència que va donar David Wojnarowicz abans de morir de SIDA el 1992 i fa referència a l’estranyesa i al desconeixement que acompanya el cos malalt, però també a un cos menyspreat i expulsat per la societat. Juntament a aquest autor, la instal·lació Notas al pie, construïda amb dibuixos i fotocollages, fa referència a altres personatges dissidents del passat i del present que van combatre l’odi, el rebuig i la malaltia i van lluitar a contracorrent per la seva supervivència. Agustina González López, afusellada en els mateixos dies que Federico García Lorca; Tórtola Valencia que va viure la seva sexualitat amb noves formes d’expressivitat física; Pedro Lemebel que es va enfrontar a la dictadura xilena i Hélio Oiticica, pioner d’unes pràctiques relacionals i revolucionàries materialitzades en festes de llibertat i color com són els Parangolés que es van iniciar a les “favelas” de Mangueiray. A mitjans dels anys 60 Oiticica comença a realitzar banderes, capes i túniques amb teles, plàstics, pintures, etc. que devien ser activades a partir del moviment del cos humà. Contenien missatges polítics com ara “YO ENCARNO LA REVOLUCIÓN” i en iniciar-se el govern dictatorial i repressiu al Brasil aquestes accions van ser prohibides por contenir una càrrega d’oposició i de crítica política. Aïllats, empaitats i atacats tot un seguit de subjectes van posar la seva marginació al servei de la rebel·lia per qüestionar les normes identitàries.\nMovimientos para una manifestación en solitario, 2020. HD vídeo. Performer: Perla Zuñiga. Cortesia Galeria Joan Prats\nUna de les peces centrals de l’exposició és l’audiovisual Movimientos para una manifestación en solitario que representa a persones contestatàries que compareixen públicament amb el seu cos com a bandera. En el vídeo, Perla Zúñiga es mou i balla en un espai completament neutre i blanc al mateix temps que agita una pancarta en la que es pot llegir “LO QUE PUEDE UN CUERPO”; una afirmació de vida que proclama l’alliberament del seu cos en un combat contra els binarismes. La pancarta, de tela de lli blanca amb la famosa cita de Baruch Spinoza -que també fa servir de vestit i de vel en moments de l’acció- es mostra a l’exposició al costat del vídeo com una resta de l’acció i com a testimoniatge material de la reivindicació del cos. Les dues artistes plantegen relats de violència produïts en el passat per experiències d’emancipació i de desenvolupament des de la determinació dels cossos.\nNotas al pie: La extrañeza (David Wojnarowicz), 2020. Cortesia Galeria Joan Prats\nEn el text de presentació Pablo Martínez afirma: “Mitjançant les seves investigacions el col·lectiu Cabello / Carceller desafia qualsevol concepció de la identitat com a quelcom monolític i fa visibles les violentes imposicions de la construcció prefabricada dels rols de gènere sobre els cossos”. En les seves obres, aquest tàndem d’artistes propugna la teoria Queer com l’elaboració politico-filosòfica de la dissidència sobre el gènere i la deconstrucció de les orientacions sexuals establertes. Per això qüestionen, reflexionen i fracturen els rols i els estereotips associats al gènere, rebutgen les definicions normatives de comportament i defensen les sexualitats perifèriques per proclamar la seva existència.\nEtiquetes Ana Carceller, Conxita Oliver, Galeria Joan Prats, Helena Cabello Navegació per les entrades


ESTRENA DEL VÍDEO DOCUMENTAL SOBRE EL CENTRE OCUPACIONAL EL TRENCADÍS SUPERANT BARRERES\nDijous de Festa Major a la Sala Polivalent i divendres per Vallès Visió, podreu veure el documental “Superant barreres”. Aquest video es complementa amb l'exposició fotogràfica del mateix nom que a partir del divendres 29 de juny s'obrirà al públic al Museu de Montemló.\nTal com us anunciàvem al mes de febrer, el Centre Ocupacional El Trencadís fa 10 anys i ha previst tot un seguit d'activitats al llarg de l'any per celebrar-ho. En aquests primers mesos de l'any, entre altres activitats, s'ha realitzat un logotip commemoratiu dels 10 anys i un disseny que sota el títol "Un Trencadís fet entre tots" ens mostra la plaça de la Vila de Montmeló com una societat rica en diferències. Ambdós treballs són obra del dissenyador gràfic, Lluís Terradellas.\nAmb aquest disseny, es volen transmetre dues idees bàsiques: la primera, que la societat és una espècie de trencadís que està fet per tothom. Cadascú de nosaltres és una peça diferent d'aquest gran trencadís que és la nostra societat. L'altra idea que volen transmetre és que El Trencadís (el Centre) està fet entre tots, que el centre funciona per la implicació de tota la ciutadania de Montmeló.\nTambé, durant aquests mesos s'ha elaborat el vídeo-documental amb entrevistes amb diferents persones que tenen o han tingut algun tipus de relació amb el centre durant aquests 10 anys (alcaldes, regidors, tècnics municipals, escoles, persones usuàries, familiars, etc.). Aquest vídeo que ha estat presentat prèviament a les famílies, es podrà veure a la Sala Polivalent el primer dia de Festa Major, dijous 28 de juny.\nDivendres 29 de juny, a les 12 hores, s'inaugura al Museu municipal de Montmeló, una exposició organitzada per l'entitat Amics de la Fotografia, amb el mateix nom, que mostrarà diferents punts de vista fotogràfics sobre el fet de superar barreres, tant físiques com mentals. Aquesta exposició romandrà oberta al Museu durant els dies de festa Major i durant el mes de juliol es traslladarà a la Biblioteca la Grua.\nPer la seva banda, Vallès Visió ha estat en tot moment seguint els moviments d'aquesta celebració, el programa Parlem-ne del 13 de març va entrevistar al director, Daniel Angulo, i a l'educador, Luis Díaz, a la Gala Premis Vallès Visió, El Trencadís va ser el guanyador del premi per Montmeló i, aquest divendres, 29 de juny, a les 20.30 hores, la televisió del Baix Vallès estrenarà el documental que el Centre Ocupacional El Trecandís, de Montmeló, ha elaborat per celebrar els seus deu anys d’història. Un recull d’entrevistes amb totes aquelles persones que han estat vinculades d’alguna manera al centre i que expliquen quins eren els objectius inicials, quina ha estat\nl’evolució en aquests deu anys i el que el Trecandís significa a nivell social i personal pel municipi. Hi apareixen usuaris del centre, familiars, polítics, professionals del sector, etc.\nEl documental ha estat dirigit per Borja Franco, qui ha volgut subratllar la importància del centre en el teixit social de Montmeló. L’emissió del documental dels deu anys d’història del Centre Ocupacional El Trencadís es podrà veure també pel web www.vallesvisio.cat i, a l’endemà, a la carta a la mateixa pàgina web del canal.\nData de modificació: 28/06/2018 20:42:29


Els grans xefs cuinen al Mercat d'Autors d'Ametller Origen\nINICI > ACTUALITAT > Els grans xefs cuinen al Mercat d'Autors d'Ametller Origen\nLa botiga del carrer Numància de Barcelona estrena un espai on podeu comprar les creacions de cinc grans xefs\nEls protagonistes del Mercat d'Autors d'Ametller Origen\nUs imagineu poder comprar plats creats per Nandu Jubany, Hideki Matsuhisa, Josep Maria Kao, els germans Max i Stefano Colombo i Christian Escribà en un sol espai? Això és el que proposa el Mercat d'Autors que Ametller Origen ha posat en marxa al seu establiment del carrer Numància, 47, de Barcelona amb l'objectiu de fusionar els millors productes de la terra amb les creacions d'autor i fer-les més accessibles a tothom.\nAmb més de 2.200 metres quadrats, el Mercat d'Autors és el centre més gran d'Ametller Origen, on també tenen cabuda un obrador de pa ecològic de Jordi Morera, els gelats del Rocambolesc de Jordi Roca, les empanades argentines de Las Muns i una peixateria a càrrec de la família Sampera.\nEl nou espai del Mercat d'Autors completa l'última fase d'ampliació del centre més gran d'Ametller Origen, que va obrir les portes el desembre passat. Tots els autors presents al Mercat han elaborat una carta exclusiva per a Ametller Origen, amb una selecció dels seus productes i receptes per descobrir l'essència i gaudir de la cuina més genuïna de cada xef, sempre en formats pensats per endur.\nA la botiga o a casa\nEls consumidors podreu accedir a tots els plats d'autor des dels canals habituals, que s'adapten plenament a la situació actual, ja sigui el punt de venda físic o la botiga en línia, que permet anar a buscar els productes a la mateixa botiga o rebre'ls a casa.\nEls productes amb què s'ha presentat el Mercat d'Autors d'Ametller Origen són aquests:\nDe la carta de Nandu Jubany, propietari de Can Jubany, es podran tastar la versió del pollastre a l'ast i diverses propostes de croquetes a base de pernil, bolets o pollastre.\nDel xef japonès Hideki Matsuhisa, propietari del restaurant Koy Shunka, descobrireu els seus clàssics edamame i diverses opcions de nigiri, sashimi o chirashi.\nPel que fa al pastisser Christian Escribà, juntament amb Patricia Schmidt, ofereixen unes elaboracions sorprenents, senzilles i saludables basades en el producte de proximitat, que variaran cada dia al Mercat d'Autors, però on no faltaran les maduixes amb xocolata i Peta Zetas, les merengues i els bombons ganache.\nJosep Maria Kao, propietari del restaurant Shangai, transmetrà la millor tradició de la cuina xinesa amb diverses versions dels fideus udon i yakisoba, l’arròs cantonès i els dumplings, entre altres plats.\nFinalment, els germans venecians Max i Stefano Colombo, fundadors del Xemei, porten a Ametller Origen una àmplia selecció de pinses i pizzes, sense oblidar plats i ingredients com la lasanya, la burrata o la mozzarella de búfala.\nUn mercat complet\nA més del Mercat d'Autors, Ametller Origen Mercat d’Autors és un gran gastromercat on hi ha un obrador de pa ecològic de Jordi Morera, que elabora el pa amb gra que es mol a la mateixa botiga, amb un molí de pedra únic a Barcelona, de manera totalment artesana.\nAltres seccions destacables d'aquest gran mercat d'Ametller Origen són el carretó del Rocambolesc, amb els gelats de Jordi Roca; el córner d'empanades argentines saludables, reinventades i elaborades artesanalment per Diego Rojas, de Las Muns, i una peixateria a càrrec de la família Sampera, especialitzada en peix fresc de l’arc mediterrani des de 1965 i l’única de la ciutat que renova cada dia tot el producte.\nPodreu trobar tota la informació del Mercat d'Autors d'Ametller Origen a https://ametllerorigen.cat/ca/mercat-autors/


Alone and free: la boleta del portell estret\nAquest fí de setmana he buscat una via amb ambient pero sense compromis,i quan busco això gairebé sempre esculleixo una via d'artificial equipat.\nEm vaig encaminar cap a la Iglesias-Torres-Casanovas a la Boleta del Portell Estret,on he llegit que ha estat reequipada parcialment.Què més es pot demanar?\nHe començat sobre les dotze del migdia i la veritat es què he pasat fresca i tot.\nLa via son quasi 150 metres d'Ae en ocasions un pel monòtom,però també es pot fer en lliure sense dificultats extremes.Jo començo el primer llarg i de seguida he tingut que treure el meu estrep per superar algun pas cabronet.\nSincerament ha estat en general bastant més dur de lo que m'imaginava,no crec que sigui una via d'iniciació als pedals com he llegit en alguna piada,un munt de passos a l'ultim graó de l'estrep i sobre assegurances bastant deteriorades.\nSi voleu fer la via pilleu un parell de plaquetes recuperables o algun cordino per escañar algun burí sense xapa si no us voleu menjar algún tram en lliure delicat com he agut de fer jo.\nA sota un exemple de les antigues assegurances.\nEl reequipament és molt encertat colocant un parabolt cada tres o cuatre burins vells,de fet jo només xapava els bolts per no haber de carregar amb 30 cintes...\nEl primer i segon llarg m'han ficat les piles en algun pas,potser els més tècnics de la ascensió.\nA sota la tercera reunió.\nUn altre punt calent ha sigut la sortida de la segona R,on despres de xapar un burí antic arribes amb l'estreb a un clau ficat de sota cap a munt (i que es movia una mica) i d'aquí uns tres metres en lliure fins al parabolt,bueno,a la meitat i tens un plom que podeu xapar per la vostra "tranquilitat"....\nL'arribada a la quarta reunió també ha estat mogudeta,hi han un parell o tres de passos en lliure després de més de cent metres d'artificial equipat (aixó ja fa yuyu de per si) per arribar a la R.\nEm preparo per sortir,no es veu difícil,la roca deixa molt a dessitjar pero és lo que hi ha.Un paset,dos pasets i....òstia! tibada de l'arnés que no em deixa pujar més!Per milèsima vegada el nus de retenció s'ha enganxat en mig d'un dels pocs passos en lliure de tota la via,quina casualitat!\nEstic pillat de còdols que no inspiren gens de confi,a sobre són una mica bruts de sorra,els brassos comencen a engarrotar-se i només hi ha una solució,em preparo per deixar anar el ballestrinque que fa de nus de retenció.Aixó suposa tindre que aguantar una tibada més cap a baix en quant el pes de la corda es torni a tensar metres avall.\nUn...dos...tres...el deixo anar i...aguanto bé la estrebada.Bé,segueixo tirant.\nUn altre inconvenient és que aquest pes l'aguantarà directament el soloist i que per aixó tampoc podré avançar amb normalitat.Em dono corda amb en braç alliberant aquest pes i així puc avançar fins la penúltima reunió de la via.Buf!\nJa no hi auran més sorpreses fins a la fí.De fet,lúltim llarg,el de la boleta que surt a la foto de sobre,és el més fàcil.\nEs increible les figures que té aquesta muntanya,i incomprensible com s'aguanta sense derrumbar-se cap algun vessant dels que la rodeja.\nAl final he tardat tres hores 45 minuts.Bastant més de lo que tenia previst,pero bueno,ha estat entretingut ;D\nEi Bow alone...! La via que l GENT DETALLA COM A IDEAL PER A INICIAR-SE ALS PEDALS NO SERIA LA ramon NOYA FORTUNY UN XIC MÉS A LA DRETA?\na LA BANDA ESQURRA hi tens la CONCORDIA...a1 i a2 i ae per començar amb el catxarreo...molt binteressant també si vols començar a picar i empotrar una mica...\nQuimi tu com el Dan Osman, pujant a la carrera, je je.\nAixò de poc compromís si hi ha els mateixos burils que fa 15 anys, no te'n pots fiar massa, encara que de tan en tan hagi algun parabolt.Les reunions tenen bolts?\nJa sé que és escalar amb més pes, però has probat d'escalar amb la corda ben plegada dins la motxil.la? a mi se m'enganxava menys.\nJa sé que val pasta però el dia que provis el silent partner, no voldras saber res de soloist, bé aquí ja m'he posat en camisa d'once bares.\nVinga fiera enhorabona per l'activitat.\nPot ser si que vaig llegir piades de la veina referent a la iniciació.Tampoc vui dir que aquesta sigui superdificil d'escalar,pero que em va sorpendre en alguns trams,fijo.\nLa concordia aquesta l'apuntaré a la llista,pero espero que sigui mes modernilla!\nMingo! La via va ser oberta al 66...o sigui que de 15 anys res...posem uns 40...\nLo de la motxilla em fa una mica de mandra,pero ho hauré de probar.\nI lo del silent partner...ja ho se ja.Algun dia el tindré,i espero poder progresar més en els solos,com a mínim aniré més tranquil\nLo de 15 anys, no t'ho deia per quan es va obrir, que l'Albert ara ja està força granadet. Jo la vaig fer fa 15 anys.\nI lo del silent, val molt la pena. Jo amb el solois algun cop el passador m'havia fet una mala passada. És el que t'ho dius escales més tranquil i forces més de primer.\nVinga una abraçada, però sense apretar massa que avui fot calda


Les millors jugadores de voleibol platja arriben a la ciutat dins del Swatch FIVB World Tour per competir pel premi Hyundai Open Barcelona. Durant sis dies la Font Màgica de Montjuïc serà una platja amb quatre pistes de joc i un estadi central amb capacitat de 3.500 espectadors. Vindran jugadores de cinquanta països diferents i entre elles, podreu veure el perfecte joc de les vigents campiones del món de volei platja, les nord-americanes Jennifer Kessy i April Ross, com també les espanyoles Esther Alcón y Olga Maveedeva. L'assistència és gratuïta, però l'aforament limitat. Avui podreu veure els partits de classificació.


Pilar de cinc aixecat per sota\nEnviat el dimarts, 02-06-2015 / 23.08 per carabassa\nA l'última Trobada de Muixerangues d'Algemesí hem pogut veure una meravella com aquesta:\nGran Nova Muixeranga!\nEnviat el dijous, 28-05-2015 / 18.05 per carabassa\nEn Fernando de la Torre, expulsat del seu país pel franquisme, no es va oblidar mai de la república i dels seus defensors a Anglaterra.\nAra ens toca a nosaltres mantenir a la memòria el seu exemple.\nEnviat el dimarts, 24-02-2015 / 19.59 per carabassa\nGràcies per tot, Blaiet.\nEnviat el diumenge, 23-02-2014 / 09.41 per carabassa\nCom ja vaig deixar constància al bloc, el 6 de desembre de 2011 el bo d'en J. em va confessar que feia temps que es trobava cartes pels llocs i me'n va regalar una. Des d'aleshores en vaig trobar moltes, jo també. Però de sobte, van desaparèixer del mapa.\nL'altre dia, per mitjà de l'A., en J. em va fer arribar això:\n[Bastió del Migdia]\nEnviat el dissabte, 08-02-2014 / 11.25 per carabassa\nResta en pau, geni.\nEl retrat "vivent" de Mandela\nEnviat el dimarts, 10-12-2013 / 18.22 per carabassa\nAquest vídeo proposa d'entrar directament en la vida de Nelson Mandela. Concretament, a un minut de la seva respiració, de la seva pau, de la seva tranquil·litat, de la seva serenor... de la seva integritat humana:


Canvi de noms i de rols (Joan Maria Pou)\nCanvi de noms i de rols\n3 min. 08/03/2014 00:00\nSer capaç de liderar el grup. Tenir credibilitat professional. Influir en el comportament dels companys per millorar-lo. Predicar amb l’exemple. Ser un referent a la gespa. Protegir els joves. Ajudar els entrenadors. Guiar els nouvinguts. Ensenyar què és i com es viu el barcelonisme. Aquestes són algunes de les característiques que ha de tenir un bon capità del Barça. Carles Puyol, segons els seus companys i entrenadors, les ha tingut totes, i per això serà recordat per sempre més com un dels capitans més valuosos de la història del club.\nL’anunci que plega el 30 de juny i que renuncia als dos anys de contracte que té firmats ha estat un últim servei al club i una demostració de lleialtat poc corrent en el futbol d’avui dia. Va dir que no s’arrossegaria i no s’arrossegarà. Va dir que resoldria el seu contracte amb el Barça si es veia incapaç de rendir a un bon nivell i així ho farà. Suposo que al club ja li han pres les mides per a l’estàtua i que ja hi ha un equip treballant en l’homenatge. I vull pensar que els responsables de la gestió del primer equip ja han activat tots els mecanismes necessaris per, ara sí, transformar la plantilla en profunditat.\nEls canvis vindran per dues vies: la primera, l’arribada de futbolistes de primer nivell, candidats a ser titulars indiscutibles, en posicions clau com el centre de la defensa o la porteria (algunes baixes i altes més no estarien gens malament), i la segona, un canvi de rols dins el vestidor. I això és el més complicat de tot. Sense Valdés ni Puyol, el Barça perdrà dos dels jugadors amb més personalitat i caràcter de la plantilla, i en funció de qui assumeixi el lideratge vacant el col·lectiu anirà per un cantó o per un altre. Quan d’un grup que funciona d’una determinada manera de cop en marxen dos membres amb un pes específic molt gran, els canvis són automàtics i poden tenir repercussions rellevants. La resta dels membres del conjunt també canviaran (ho vulguin o no) i hi haurà un determinat nombre d’individus que es repartiran les funcions dels absents. Depenent de com exerceixin el nou rol que hauran adoptat en el grup, la plantilla en sortirà reforçada o debilitada, beneficiada o perjudicada. No serà fàcil substituir un lideratge com el de Puyol, basat en l’esforç, l’amor propi i l’entrega incondicional a una samarreta. De fet, ara mateix es fa difícil intuir qui podria ser un referent amb aquestes característiques. Haurem d’esperar. Potser quan Puyol no hi sigui aflorarà una part de la personalitat d’un futbolista que fins aleshores no havia tingut espai per créixer.\n'La famosa invasión de los osos en Sicilia', una delícia animada per a tots els públics\n'Cuestión de justicia', un drama judicial enlairat pel talent de Michael B. Jordan\n'The Gentlemen. Los señores de la mafia': Guy Ritchie vol sofisticar-se\nEl Saló de Ginebra resisteix el coronavirus


LA PARLA D'OLIVA: veu de canonge\nExpressa la força de la veu; la profunditat de la veu d'algú en els tons baixos, sobretot.\nEx: Quina veu de canonge té des de que que s'ha fet major.\nFa referència a la força i a la profunditat del cant del clergat als oficis de les seus catedrals i basilicals.\nPublicat per Emili Llorca a 19:13


Marxes | El Corral del Burro\nCada Marxa q he fet té una història darrere. Però en concret hi han 3 q mereixen comentari.\nVICENT CANYAHUESO (marxa mora)\nLa primera q vaig escriure, "Vicent Canyahueso" me la va demanar el mateix Vicent Savall -capità moro -.\n- Ximet! No em faries una Marxa Mora?\nJo mig confús li vaig explicar q aixó ho feien "compositors" i un seguit d'excuses, com q ja tenia 23 anys - jo pensava q era massa major ja ...\nEm va tallar i va dir;\n- No hi ha res en esta vida com fer algo per primera volta. 23 anys! i tens por? Si eres valent, la faràs!\nLa qüestió és q Vicent Savall "Canyahueso", em va donar una lliçó de vida. Li la vaig fer.\nArtesania pura, manuscrita a tinta negra.Tot un estiu fent paperets per a tota la banda. Modificant els errors de transposició i tesitures a cada assaig. Més d'una nit es va fer de dia. L'any 1993, ni olia un ordinador.\nISMAEL (marxa mora)\nJa més avant vaig escriure "Ismael" per al meu cosí germà Ismael Cano.\nEl dia de l'estrena de "Ismael" el recorde amb immensa felicitat i al temps amb el cor trencat. Aquell concert de Música Festera, la Banda de Callosa feia sonar la marxa en l'Aixarà. Entre els presents estava mon tio "Juanito Cano" q havia sigut capità i tenia ben avançat, el càncer...\nAcabat el concert, el president de festes - ben amic de mon tio - es va alçar i va demanar públicament a J.Vte Asensi (aleshores director de la banda) q tornara a interpretar Ismael. El públic va aplaudir la proposta efusivament. Abans de reperit-la, vaig aprofitar el moment per fer alçar a mon tio del públic i dedicar-li unes paraules i la marxa. L'ovació tancada del poble a mon tio, en diferència la persona més generosa q he conegut mai, va ser d'immensa felicitat i d'intens dolor. Difícil d'expresar.\nEL TRO (marxa a la llibertat)\nEl Tro va ser un grup de dones, què van revolucionar el poble de Callosa en 1983.\nContra "normes" i "tradicions patriarcals anacròniques": - Les dones no poden ser filà!\nVan decidir trencar en el despropòsit i entrar en la festa.\nRecorde aquell octubre del 83 i anys següents, baixar aquelles xiques precioses i valentes davant de la banda com un cant de llibertat (dos d'elles, les meues germanes Paqui i Pilar). Desprenien més alegria i diversió de lo q mai pogueren imaginar els mascles negacionistes. Als defensors de la moral de "tota la vida" no els quedava més q l'insult rabiós, envejós i impotent davant tanta preciositat i alegria.\nQuan en 2008 (al 25 aniversari del Tro) em proposen fer una marxa commemorativa, vaig ser feliç.\nVaig posar tot l'esfor per estar a l'alçada d'aquelles valentes precursores de la dona en la festa.\nEl Tro i un servidor ens tenim respecte i estima mutua. No puc estar més orgullós del El Tro. D'elles i de q hagen fet la marxa seua.\nBaix la direcció de Quique Montesinos s'ha editat “El Tro”. Apareix al Cd “Terra de Llimes” gravat per la “Lira Orxetana”.\nA l’Arrancà ! Callosa en Festes (del mestre J.V Asensi)\namb Quique Montesinos (centre) i J. Vte Férriz (Alcalde d’Orxeta)\nMarxes (Mores i Cristianes) q he perpetrat;\n1. Vicent Canyahueso (M. Mora. 1993)\n2. Ismael (M. Mora. 2001)\n3. El Tro (M. Cristiana. 2008)\n4. Rafa Cano (M. Cristiana.2012 )\n5. Callosa Corsaria (M. Cristiana. 2013)\n6. Pirata i Músic (M. Cristiana. 2019)\nEl Tro. Marxa Cristiana\nCallosa Corsaria. Marxa Pagana\nDos peces q tinc penden de revisitar, La Valsa per Memòria històrica, amb la col.laboració de Manolo Miralles + La Colla El Pinyol i La Muixeranga d'Owix dirigida per Miquel Morales amb La Banda de Sella.\nAltres coses boniques.\nAl Teatre Micalet, acompanyant als pares de Guillem Agulló. Carme Salvador va llegir el poema d'Estellés "A tu ningú et pot llevar la vergonya". Euge i Neus als violins. I a Altea versionant l'Ovidi Montllor. Marieta, Antonella i Inma a les veus.


No us perdeu la sisena edició de FAMA, la fira d’art modern i antic de Barcelona – Associació per a l'Estudi del Moble\nPublicat a febrer 20, 2020 març 6, 2020 per Veronica\nNo us perdeu la sisena edició de FAMA, la fira d’art modern i antic de Barcelona\nLa temàtica del nostre estand girarà en torn al III Congreso Iberoamericano de Historia del Mueble (16-19 setembre 2020) sota el lema El congrés del moble salta als carrers de Barcelona. Furniture on BCN’s Streets.\nActivitats promogudes per l’Associació a FAMA:\nTaller permanent a l’estand: Connectem cadires. En participar en el taller entrareu en el sorteig d’una inscripció al Congreso.\nPresentació del llibre El moble popular a Catalunya a càrrec de l’autora, María del Agua Cortés.\nConductora de l’acte: Àngels Creus, vicepresidenta de l’Associació.\nDijous 5 de març a les 18:00 h, auditori Reials Drassanes.\nPresentació del llibre Artesanías del Perú: historia, tradición e innovación de Sirley Ríos. Veniu a conversar amb l’autora vers la seva obra al nostre estand.\nDissabte 7 de març d’11.30 h a 14.30 h, estand 7.\nInformació detallada sobre el Congreso.\nCom sempre us donarem informació actualitzada sobre totes les nostres activitats i podreu adquirir qualsevol de les nostres publicacions.\nEsperem saludar-vos a la fira ben aviat.\nRecollida d’entrades gratuïtes FAMA + MNAC:\nL’AEM se suma al moviment ECO per avançar cap a una societat més responsable, sostenible i menys contaminada. Por això, aquest any t’entregarem les entrades a les taquilles de la fira FAMA el mateix dia que vinguis a visitar-nos. Només has de sol·licitar la invitació de part de l’AEM.\nL’entrada de FAMA (Invitació per a 2 persones) també et permet visitar el MNAC (Museu Nacional d’Art de Catalunya) fins el 15 de març. *Hauràs de validar-la en el moment de l’entrega en FAMA per a poder entrar al MNAC el dia que el visitis.\nCategoriesActivitats, Blog, Cursos EtiquetesAntiguitats, Barcelona, FAMA, Fires, Notícies\nEntrada prèviaAnterior Revista Estudi del Moble, núm 28 Maig 2019\nEntrada següentSegüent Parlem De…La nissaga d’artistes Rigalt: pintors i vitrallers des de casa


Graven María Lapiedra i Gustavo en un moment molt íntim: “M’estic… animant”\nMaría Lapiedra és fins i tot a la sopa. Que posés les banyes al seu marit durant vuit anys amb el col·laborador de Sálvame, Gustavo González, va ser el hit de desembre. El programa del cor va fer l’agost, i el tema està present dia sí dia també durant més de dos mesos seguits.\nLapiedra va començar el procés de divorci de seguida -amb la seva exparella, el mediàtic Joan Laporta, d’advocat- i Gustavo va deixar la mare dels seus fills per apostar per la relació amb l’exactriu porno. El culebrot no pot ser millor, però s’anava afegint llenya al foc en convidar el marit de la catalana a comentar les novetats.\nMolts els han acusat d’inventar-s’ho tot, d’orquestrar un muntatge amb el qual s’estan fent d’or. Però sembla que almenys hi hauria una part de veritat al darrere… I és que Sálvame els ha gravat en secret per analitzar les seves converses privades i els han regalat un caramelet.\nEs trobaven a la sala VIP del programa esperant per intervenir-hi, quan Lapiedra va confessar que vol que mori televisivament el seu marit. Gustavo la va fer callar intel·ligentment, sospitant que podrien estar espiant-los, coneixedor de les malèfiques intencions que té sempre el programa.\nAixò sí, al cap d’una estona van deixar-se anar i van començar a tenir una conversa molt romàntica que va fer les delícies dels seus companys un cop ho van emetre. I és que amb una veu molt tendra, Gustavo va demanar-li a la seva parella que el fes un petó: “T’estimo molt. T’estimo. T’estimo molt, vida meva. Em fas un morreo? M’he… alegrat”, confessava sensual. “Aquí m’entren pessigolles… Haurem de pujar al camerino”, deia ella amb veu de viciosa. I tot acabava amb el paparazzi assegurant que es tiraria aigua freda per tranquil·litzar-se. I tot amb el so dels petons escoltant-se de fons.\nEn emetre les imatges després, la parella va mostrar-se bastant enfadada i avergonyida. Encara no són conscients d’on treballen?


Autor: PICÓ SENTELLES, ALFRED / PALAU DOMENECH, SANDRA\nLa Berta i el Carles són una parella transgressora que volen recuperar la passió amb mètodes poc ortodoxos, més aviat sàdics i perversos... I és que tothom viu l’amor a la seva manera, oi? Tu què faries per conservar la teva parella? Fins on arribaries per fer-la feliç? Quin és el límit del desig? Una brutal i macabra història d’amor que et provocarà rialles, tendresa, terror i orgasmes. No tot estava inventat en el món de la literatura sentimental. Amor de mala mort és un joc, una mirada surrealista, còmica i gamberra de dos personatges que passegen per la cara més bèstia de la vida i de la mort. Un cant a l’amor per a ments molt obertes. Una mateixa història, dues versions. Alfred Picó, conegut per la seva llarga trajectòria literària, ens sorprèn amb el seu 9è llibre, posant-se a la pell d’en Carles, un romàntic i encantador assassí. Sandra Palau, debuta en el món literari posant-se a la pell de la Berta, una dolça i fràgil rapsode tan eficient amb els versos com amb els seus clients excèntrics d’una agència d’scorts.


Una imatge d’arxiu de l’última gala Catalunya aixeca el teló. CÈLIA ATSET\nBarcelonaNomés d’encetar el 2019 entren en vigor les primeres mesures efectives de l’Estatut de l’Artista, que es va aprovar al Congrés al setembre per unanimitat. Les entitats del sector temien que quedés com un brindis al sol o que l’aplicació fos massa lenta, però el govern socialista ha materialitzat en quatre mesos pràcticament un terç dels 75 punts que constaven en aquell document marc. Les considera “mesures de caràcter extraordinari i urgent”, per això justifica aprovar-les dins un reial decret llei. Són millores sobretot fiscals i laborals que pal·lien els greuges que arrosseguen els professionals d’un àmbit especialment fràgil per la seva fragmentació, intermitència i inestabilitat, i que ha patit greument la crisi. Un estudi del 2016 d’Aisge (Artistes Intèrprets, Societat de Gestió) revelava que el 58% dels artistes catalans no superaven els 6.000 euros anuals. Dels aturats en l’àmbit artístic, el 58% no tenien cap prestació.\nestatut de l'artista iva cultural


“Tant si penses que pots, com si penses que no pots... encertaràs”\nPSYCH-K® REIKI TAPPING EFT MEDITACIÓ HO'OPONOPONO CURS DE MIRACLES SANA LA TEVA VIDA «LOUISE HAY»\nSANA LA TEVA VIDA «LOUISE HAY»\nA l'Espai Namasté desenvolupem tècniques de creixement personal, adaptades a les teves necessitats, al moment i a les circumstàncies, escoltant-te i acompanyan-te en la recerca del teu potencial, el que tots els éssers tenim pel fet d'existir.\nHo fem tant a nivell individual o en grup i mitjançant cursos, tallers o sessions personalitzades.\nEstem situats a la població de Jesús, situada al cor de les Terres de l'Ebre (Baix Ebre). Un espai acollidor i acord amb la nostra filosofia, un espai on ets benvingut, un espai que s'harmonitza amb les tècniques de creixement personal en les que treballem amb un únic objectiu: SER FELIÇ.\nCURS REIKI USUI JAPONES. Nivell II\nCURS DE REIKI USUI JAPONES Segon nivell Mestra Reiki: Àngels Forés Dates: 16 i 23 d’octubre Horari de: 8:30h a 14:30h Lloc: ESPAI NAMASTÉ Un cop iniciats en el primer nivell sorgeixen necessitats de seguir endinsant-nos en el camí del propi autoconeixement. El nostre nivell vibratori es veurà incrementat en aquesta nova iniciació i coneixerem […]\nCURS “UN CURS DE MIRACLES” On-line\nCURS “UN CURS DE MIRACLES” Iniciem grup de treball on coneixerem el vocabulari i aprendrem a utilitzar els recursos i les ensenyances d’Un CURS DE MIRACLES, facilitant-nos la seva comprensió i practica. Un Curs de Miracles és un llibre d’espiritualitat, una manera de viure la vida des del Ser essencial, que et connecta amb la […]\nMàster Class “NUMEROLOGIA TÀNTRICA” Coneixes la teva Missió? Les eines amb què comptes per realitzar-la? Coneixes les teves fortaleses / debilitats? Podràs saber molt més si participes d’aquest mini taller!!! Sortejarem 1 Numerologia Tàntrica Bàsica entre els participants Presencials i una altra entre el grup de participants On Line. Dissabte 23 d’octubre de 17 a […]\nCURS REIKI USUI JAPONES. Nivell III\nCURS DE REIKI USUI JAPONES Tercer nivell Mestra Reiki: Àngels Forés Dates: Dissabtes 13 i 20 de novembre Horari de: 8:30h a 14:30h Lloc: ESPAI NAMASTÉ Un cop iniciats en el segon nivell seguim creixent en el camí del propi autoconeixement. El nostre nivell vibratori es veurà incrementat en aquesta nova iniciació i coneixerem […]\nAFIRMACIONS O AFORMACIONS PER MANIFESTAR ELS DESITJOS? Les aformaciones són afirmacions transformades en preguntes empoderadores, que motiven al teu subconscient a trobar respostes empoderadores que et motiven a l’acció. Activen automàticament processos en la teva ment per trobar la resposta que et porti a aconseguir els teus objectius i metes.El secret està a saber formular […]


Cinema i pensament - ACTE - Associació Catalana per a la Telemàtica Educativa\nCinema i pensament\n·Agost, ·Juliol, Didàctica i Curriculum, Primària, Secundària\nProfessor: Marina Núñez Romero\nLa comprensió del món que ens envolta és el resultat de les múltiples experiències que carreguem a les nostres esquenes; tanmateix, no sempre ha estat fàcil comprendre els perquès de la nostra pròpia existència, atès que són molts els factors que poden interferir en la nostra capacitat de pensar lliurement. L’alienació del món virtual, els populismes polítics, el consum materialista, l’entreteniment banal i l’enorme quantitat d’informació sense filtres que rebem poden pertorbar la nostra capacitat per ser crítics amb el món en què vivim i amb la nostra pròpia existència.\nEl cinema és una eina que ens pot ajudar a comprendre la realitat de forma simbòlica, mitjançant altres escenaris i trames allunyades de la nostra realitat immediata. Gràcies al cinema, som capaços de comprendre molts conceptes, idees, punts de vista i situacions que no es donen en un marc més propi i efectiu, com és la nostra vida diària, i també pot donar peu a la reflexió de certs temes d’actualitat que d’altra forma, no sabem com abordar-los.\nPartint d’aquesta base, l’objectiu d’aquest curs és ajudar a fomentar l’esperit reflexiu del nostre alumnat a partir de diverses propostes audiovisuals al voltant d’un tema d’actualitat que ens ajudarà a poder fer un acompanyament responsable envers les necessitats emocionals d’un alumnat que tot just comença a reflexionar sobre el món que l’envolta.\nComprendre el cinema com a eina pedagògica\nDesenvolupar un tema especific a través d’un llargmetratge concret\nEstablir bases per debatre temes d’actualitat a partir de la visió d’una pel·lícula o documental\nFomentar el debat i la reflexió dels grans problemes de la societat\nComprendre les principals idees que s’extreguin de cada debat proposat\nConstruir unitats didàctiques a partir d’una pel·lícula\nEstructura i funcionament:\nLa proposta formativa es centrarà en la lectura i visionat de diferents fragments de pel·lícules i que implicarà la participació en el blog de l’aula i l’elaboració d’una unitat d’aprenentatge. Tot el que es treballi en aquest curs haurà de servir per aprendre a fer ús del cinema com una eina més dins l’aula, així com dins del procés d’aprenentatge dels alumnes.\n1.- El cinema, una finestra al món. Aproximació al cinema com una forma d’explicar i d’entendre la vida.\n2.- La perspectiva del cinema. Ampliació i debat de diversos temes d’actualitat a través d’ exemples de pel·lícules. Els temes a tractar són:\nLa construcció del jo a l’era de les xarxes socials.\nÉs posible viure al marge del sistema?\n3.- Pràctica. Creació d’una Unitat didàctica a partir d’una pel·lícula.\nCreació d’una unitat didàctica dedicada a una pel·lícula relacionant-la amb un tema d’actualitat del següent llistat: Conflictes bèlics, Temàtica LGTBI, Violència de gènere, Controvèrsia religiosa, Infància i abusos, Relacions i noves formes de comunicació, consum i estereotips materialistes, l’era del entreteniment superflu.\nRequisits: La participació al blog de l’aula és imprescindible. Tanmateix, es demanarà la visualització total de dues pel·lícules, “Her”, de Spike Jonze, i “Captain Fantastic” de Matt Ross; els alumnes han de poder tenir accés a aquestes dues pel·lícules.\n← Coaching per a docents AraWord. El processador de textos amb pictogrames →


- El teu email és privat i cap usuari de Agendaconcerts.cat en té accés. Agendaconcerts.cat només utilitzarà el teu correu electrònic per enviar-alertes de concerts, novetats i notificacions sota el teu consentiment. Podràs anul·lar l'enviament de totes aquestes notificacions contactant amb nosaltres amb el email info@agendaconcerts.cat .\n- Agendaconcerts.cat té com a objectiu oferir un llistat extensiu de tots els concerts que es facin a Catalunya. Qualsevol mal ús del lloc no serà permès.\n- Si téns dubtes, contactar amb nosaltres a info@agendaconcerts.cat .\nL'accés i la utilització del servei d’ Agendaconcerts.cat impliquen l'acceptació de totes les condicions.\nLes presents condicions regulen l'accés i l'ús del servei del lloc web Agendaconcerts.cat (en endavant, "El lloc web") que Agendaconcerts.cat posa a disposició dels usuaris d'internet interessats en els seus serveis i continguts. Agendaconcerts.cat podrà alterar en qualsevol moment i sense avís previ, el disseny, presentació i / o configuració del lloc Web, així com alguns o tots els serveis. La utilització d'aquest Lloc Web implica la plena acceptació de les disposicions publicades per Agendaconcerts.cat. Així mateix, Agendaconcerts.cat posa en coneixement dels Usuaris d'aquest Lloc Web que aquestes condicions poden ser modificades sense notificació prèvia. En conseqüència l'Usuari ha de llegir atentament les Presents Condicions en cadascuna de les ocasions en què es procedeixi a utilitzar el servei, ja que les seves Condicions poden patir modificacions. La utilització de certs serveis oferts als Usuaris a través del Lloc Web pot trobar-se sotmesa a condicions particulars pròpies que, segons els casos substitueixen, completen i / o modifiquen les presents Condicions Generals d'Ús. Per tant, amb anterioritat a la utilització de aquests serveis, l'Usuari també ha de llegir atentament i acceptar les corresponents condicions particulars pròpies.\n- Exclusió de responsabilitats i garanties\nAgendaconcerts.cat no es fa responsable dels continguts mostrats a les pàgines web sota el domini Agendaconcerts.cat. Aquesta informació és proporcionada per tercers, i pot contenir errors i imprecisions. Agendaconcerts.cat recomana sempre contrastar la informació amb la institució que organitzen els diferents esdeveniments publicats. Agendaconcerts.cat no es fa responsable dels danys i perjudicis ocasionats per qualsevol tipus d'informació errònia aquí proporcionada. Agendaconcerts.cat no ofereix cap garantia sobre el correcte funcionament dels serveis que aquesta ofereix als seus usuaris.\nAgendaConcerts.cat no es fa responsable, en cap cas, dels danys i perjudicis de qualsevol tipus que poguessin ocasionar, a títol enunciatiu: errors o omissions en els continguts, falta de disponibilitat del portal o la transmissió de virus o programes malévols en els continguts, tot i haver adoptat totes les mesures tecnològiques necessàries per evitar-ho.\nEls llocs web AgendaConcerts.cat poden proporcionar l'accés a qualsevol informació, servei, programa o dada a Internet que puguin pertànyer a terceres persones, cas en el qual AgendaConcerts.cat no es fa responsable dels continguts ni atendrà cap reclamació que pugui derivar-se de la qualitat, fiabilitat, exactitud o correcció que tinguin.\nAgendaConcerts.cat declina tota responsabilitat sobre el contingut de pàgines externes propietat de tercers a les quals es pugui accedir mitjançant enllaços o hipervincles facilitats al web. Així mateix, no serà responsable de qualsevol error, irregularitat o inexactitud en els continguts que apareixen al web.\nAgendaConcerts.cat no es fa responsable dels possibles problemes ocasionats en cas d'error en les dades dels esdeveniments. AgendaConcerts.cat no pot garantir de manera absoluta que el web i el servidor estiguin lliures de virus. No es fa responsable dels possibles danys o perjudicis que es puguin derivar d'interferències, omissions, interrupcions, virus informàtics, avaries o desconnexions en el funcionament d'aquest sistema electrònic, motivats per causes alienes a AgendaConcerts.cat.\n-Registre i accés d'usuaris\nAgendaconcerts.cat condiciona la utilització dels serveis al previ emplenament del corresponent registre d'Usuari, seleccionant l'identificador (nom i email del usuari) i la contrasenya que l'Usuari es compromet a conservar ia usar amb la diligència deguda. L'ús de la contrasenya és personal i intransferible, no estant permesa la cessió, ni tan sols temporal, a tercers. En aquest sentit, l'Usuari haurà d'adoptar les mesures necessàries per a la custòdia de la contrasenya per ell seleccionada, evitant l'ús de la mateixa per tercers. En conseqüència, l'Usuari és l'únic responsable de la utilització que, de la seva contrasenya es realitzi, amb completa indemnitat per Agendaconcerts.cat. L'esmentat registre s'efectuarà en la forma expressament indicada en el propi servei o en les Condicions Particulars que, si escau, el regulin. Tota la informació que faciliti l'Usuari a través dels serveis haurà de ser veraç. A aquests efectes, l'Usuari garanteix l'autenticitat de totes aquelles dades que comuniqui com a conseqüència de l'emplenament dels formularis necessaris per a la subscripció dels Serveis. De la mateixa manera, serà responsabilitat seva mantenir tota la informació facilitada a Agendaconcerts.cat permanentment actualitzada de manera que respongui, en cada moment a la situació real de l'Usuari. En tot cas l'Usuari serà l'únic responsable de les manifestacions falses o inexactes que realitzi i dels perjudicis que causi a Agendaconcerts.cat o a tercers per la informació que faciliti.\n-Condicions d'accés i utilització del lloc web\nL'usuari es compromet a fer un ús diligent del mateix i dels serveis accessibles des d'aquest lloc web, amb total subjecció a la Llei, als bons costums i les presents Condicions Generals i, si s'escau, condicions particulars, així com mantenint el degut respecte als altres usuaris. Queda expressament prohibit qualsevol ús diferent a la finalitat d'aquest Lloc Web. En aquest sentit, l'Usuari renunciarà a utilitzar qualsevol dels materials i informacions continguts en aquest Lloc Web amb finalitats il·lícites i expressament prohibides en les presents Condicions Generals d'Ús així com a les condicions particulars que, si s'escau, s'habilitin que resultin contraris als drets i interessos de Agendaconcerts.cat, els seus membres i / o tercers, i haurà de respondre enfront dels mateixos en cas de contravenir o incomplir aquestes obligacions i / o que, de qualsevol manera (inclosa la introducció o difusió de "virus informàtics") , danyi, inutilitzi, sobrecarregui, deteriori o impedeixi la normal utilització dels materials i informacions continguts en el Lloc Web, els sistemes d'informació o els documents, arxius i tota classe de continguts emmagatzemats en qualsevol equip informàtic de Agendaconcerts.cat, dels seus membres o de qualsevol Usuari del Lloc Web. De conformitat amb la política antiSPAM de Agendaconcerts.cat l'Usuari s'obliga a abstenir-se de la realització d'activitats amb fins promocionals o publicitaris així com de remetre comunicacions comercials de qualsevol classe i a través de qualsevol suport no sol·licitats ni prèviament consentits per Agendaconcerts.cat i / o els interessats . L'Usuari que incompleixi intencional o culpablement qualsevol de les precedents obligacions respondrà de tots els danys i perjudicis que causi.\n-Obligacions en l'ús d’ Agendaconcerts.cat\n1.- Obligacions generals en l'ús de NVivo\nLes dades requerides tant en l'alta d'Usuari com en la resta de serveis han de ser verdaderes. La informació proporcionada per l'Usuari ha de ser legalment vàlida i complir els requeriments i condicions de Agendaconcerts.cat. Estan prohibides les activitats que siguin presumptament il·lícites per la normativa nacional, comunitària o internacional o que es realitzin activitats presumptament il·lícites o contravinguin els principis de la bona fe; que continguin informació presumptament delictiva, com a calúmnies, amenaces, injúries o qualsevol altre delicte tipificat en el codi penal, que no reuneixin els paràmetres de qualitat establerts a Agendaconcerts.cat.\n2.- Política a la publicació de vídeos\nAgendaconcerts.cat no pot confirmar la propietat dels drets d'autor de les imatges i vídeos que s'incloguin en els esdeveniments i perfils d'artistes. En cas de mostrar a una tercera persona, haurà de comptar amb la seva autorització expressa, sota la responsabilitat exclusiva de l'usuari implicat. Així mateix, Agendaconcerts.cat es reserva el dret d'eliminar, fins i tot sense previ avís, aquells videos que, al seu parer, consideri inapropiats d'acord amb els objectius i naturalesa del lloc. No es poden publicar videos o material amb drets d'autor sense el consentiment exprés del mateix. Agendaconcerts.cat no es fa responsable dels videos que els usuaris publiquin al web.\n3.- Política a l'aprovació de perfils\nLa Política d'Aprovació de Perfils està dissenyada per regular el contingut dels perfils a fi d'assegurar un ambient general de qualitat amb un contingut, idioma i intencions apropiats per a la seguretat de tots els usuaris. No s'aprovaran els perfils que continguin: * Informació de contacte personal, com números de telèfon * Llenguatge sexualment explícit o suggeriments sexuals * Contingut difamatori, abusiu, agressiu o violent * Suggeriments, la seva única discreció, es reserva el dret a rebutjar usuaris en el cas que la informació publicada no garanteixi, en opinió de Agendaconcerts.cat, un nivell de confiança, seguretat i crèdit suficient per a la seva inclusió en la comunitat d'usuaris de Agendaconcerts.cat. En aquest sentit, Agendaconcerts.cat es reserva el dret a poder eliminar sense previ avís a usuaris registrats que no responguin als principis de qualitat i veracitat de Agendaconcerts.cat. Atès que és impossible que Agendaconcerts.cat pugui controlar tots els continguts publicats, no pot assumir la responsabilitat sobre els mateixos. Qualsevol usuari que proporcioni informació o realitzi activitats que contravinguin la legalitat vigent assumirà la responsabilitat exclusiva dels perjudicis i conseqüències derivades de la mateixa, eximint a Agendaconcerts.cat de qualsevol responsabilitat. En qualsevol cas periòdicament es realitzen exhaustius controls per assegurar que es compleixen les polítiques i es manté la qualitat del publicat. Amb l'ajuda de tots podem fer Agendaconcerts.cat un lloc millor, així que si localitzes contingut inadequat, per favor contacta amb nosaltres a info@agendaconcerts.cat. Els Usuaris que violin qualsevol de les condicions aquí esmentades seran retirats del web.\n- Llicència del contingut\nLa informació de les sales i dels concerts ha estat introduïda pels usuaris de Agendaconcerts.cat, així com els comentaris o un altre tipus d'informació aportada pels usuaris de Agendaconcerts.cat es troba així mateix sota la llicència Reconeixement-NoComercial-CompartirIgual 2.0. NVivo no serà responsable de l'exactitud, fiabilitat, veracitat o qualitat tècnica dels comentaris i opinions dels usuaris, que seran els únics responsables d'aquests termes. Les opinions o comentaris que es puguin llegir en el Lloc no són consells donats per Agendaconcerts.cat, sinó pels usuaris, que són els responsables de la publicació. Agendaconcerts.cat quedarà indemne davant de qualsevol demanda que un tercer interposi davant la web a conseqüència d'algun contingut escrit en el Lloc, mantenint el dret a defensar-jurídicament davant aquest tipus d'acusacions. A més, el responsable d'aquests continguts estarà obligat a sufragar les despeses jurídic-legals pertinents. L'usuari autoritza expressament a Agendaconcerts.cat a que pugui difondre el seu perfil al Lloc i els altres mitjans de comunicació utilitzats en i per Agendaconcerts.cat. Agendaconcerts.cat es reserva el dret d'esborrar o no publicar aquells continguts que violin la seva línia editorial. Els vídeos publicats en Agendaconcerts.cat han d'estar lliures de drets d'autor. Si no és així, seran retirats immediatament i tota la responsabilitat recaurà en l'usuari que els hagi publicat.\n-Enllaços a llocs web de tercers\nEl Lloc conté links a altres pàgines web que no són controlades per Agendaconcerts.cat. Molts d'aquests serveis o llocs externs poden haver estat proposats pels mateixos usuaris o formar part de webs afiliades d'alguna manera a Agendaconcerts.cat. La funció dels links és exclusivament la d'informar a l'Usuari i no implica el suport o suport de Agendaconcerts.cat d'aquesta pàgina web o del seu contingut. L'Usuari que decideixi utilitzar qualsevol dels links per accedir a pàgines web de tercers, abandona el Lloc i assumeix personalment qualsevol risc que es pugui derivar de l'ús del lloc web al qual s'accedeix.\nLes presents condicions generals i la resta de condicions legals del lloc web es regiran per la legislació espanyola. Per les qüestions que puguin sorgir o accions derivades de la prestació del servei de Agendaconcerts.cat i dels seus serveis i continguts i sobre la interpretació, aplicació, compliment o incompliment del que aquí s'estableix, Agendaconcerts.cat i l'Usuari, amb renúncia expressa a qualsevol altre fur que pogués correspondre'ls, se sotmeten a la jurisdicció dels Jutjats i Tribunals de Barcelona.


Les comarques de Lleida tanquen el 2016 amb la visita d'1,1 milions de turistes, el millor registre dels darrers vuit anys - 7accents\nLleida 31.01.2017 15.00 h\nL'esquí és un dels atractius turístics principals de les comarques del Pirineu i les terres de Lleida. (Foto: Arxiu)\nEl sector turístic de les comarques del Pirineu i les terres de Lleida ha tancat l'any 2016 amb el millor resultat dels darrers vuit anys, tant en el nombre de visitants com de pernoctacions als establiments de turisme reglat (hotels, cases de turisme rural, càmpings i apartaments turístics), segons les dades de l'enquesta d'ocupació turística de l'INE.\nEn concret, el nombre de turistes als establiments reglats de la demarcació –sense comptar els de segones residències i d'altres tipologies d'establiments– va arribar als 1.103.963 i les pernoctacions es van situar en les 2.714.185, la qual cosa indica una mitjana d'estada de 2,46 dies per turista que va visitar les comarques lleidatanes.\nAquestes xifres situen l'increment registrat l'any 2016 en relació amb l'any anterior en un 7,87% pel que fa al nombre de pernoctacions i en un 7,00% pel que fa al de visitants.\nAltrament, el turisme estranger va mantenir un any més el seu creixement amb un 13% més de pernoctacions i un 5,80% més de visitants que el 2015, assolint el millor registre des que el Patronat de Turisme de la Diputació de Lleida fa un seguiment de les dades d'ocupació.


L'Espai Ter de Torroella de Montgrí va esdevenir aquest diumenge la seu baix-empordanesa del 'Cantània'. Un projecte cultural liderat per l'Auditori de Barcelona, que atorga als alumnes de primària el protagonisme d'una cantata coreografiada.\nHan estat moltes hores de treball previ, ja sigui per escalfar les veus com per coordinar les coreografies, que han desclòs en el 'Cantània'. Una proposta cultural basada en la unió de la música i la coordinació corporal, que presenta com a intèrprets principals alumnes de 5è i 6è de primària d'arreu de Catalunya. L'actuació del Baix Empordà, en concret, s'ha oficialitzat aquest diumenge a l'Auditori Espai Ter de Torroella de Montgrí, on s'han reunit uns 200 nens i nenes de la comarca.\nAmb la composició de Josep Maria Guix i els poemes de Jordi Llavina, s'ha escenificat la peça anomenada "Clara, l'art per dins". L'obra relata les peripècies de la Clara i la seva àvia, en un entorn màgic i atemporal, moments abans que vingui la seva mare a buscar-la.\nSobre l'escenari s'ha desplegat una posada en escena treballada al detall. Juntament amb els joves han desfilat músics i artistes professionals, que han dotat la peça "d'un caràcter especial i un sentiment d'unió".\nL'equip tècnic de l'Espai Ter ha valorat molt positivament la trobada. De fet, l'han descrit com una de les bigues mestres de la seva essència, ja que connecta el món cultural, l'educatiu i el valor de proximitat.\nL'actuació de diumenge ha estat la primera que s'ha realitzat a la comarca, i ha comptat amb la col·laboració de les Joventuts Musicals de Torroella de Montgrí i el Centre de Recursos Pedagògics del Baix Empordà.


Piràmides Vermella, Inclinada i Negra i primeres incursions a El Caire – La Mi Voltant pel món\nAvui per fi tenim un dia lliure i ens mourem sense que ens diguin en tot moment què hem de fer. Sortim de l’hotel cap a les 8h i comença la negociació. Se’ns ofereixen conductors dient que son taxistes però la majoria son clandestins. Els taxis oficials a El Caire (de fet a tot Egipte) son els que porten la franja de la matrícula de color taronja. Els que tenen la banda blava son cotxes particulars i no és massa recomanable agafar-los. Tenim intenció d’anar fins a la piràmide Vermella (i també la inclinada i la negra) i després a la Torre del Caire, dinar alguna cosa i cap a les 16h estar a l’hotel per preparar-nos pel sopar cairota que tenim.\nLes guies parlen de que visitar Saqqara i la piramide vermella hauria de costat unes 200-300 lliures (uns 30 euros). Nosaltres hem arribat a l’acord de fer el nostre tour personalitzat (més llarg) per 35€ i si es porta bé li diem que li pagarem els 40€ que demanava. En Saad, el nostre taxista encantador accepta el repte! De camí cap a les piràmides, que estan a uns 30 kms del Caire, fa la primera parada que el fa guanyar punts i confirmem que dir-li que si es porta be tindrà un incentiu, funciona. Parem en un forn de pa on està sortint el pà calentó i ens porta un falafell deliciós. La piràmide Vermella és la piràmide com a tal més antiga del món. Es troba en una zona allunyada dels circuits habituals i es pot visitar el seu interior tranquilament i per un preu molt més baix que el de les conegudes piràmides de Gizeh.La visita a aquestes piràmides té un altre encant, per a mi molt especial, i és que no estan pràcticament dins de la ciutat com passa amb les més conegudes, sino que estan en mig del desert. Entre això i que pràcticament no hi ha gent, la visita es torna molt més especial. Es pot accedir a l’interior de la piràmide vermella a través d’un passadís que baixa 65 metres avall i que porta a dues cambres funeràries amb uns sostres altíssims. En el descens veiem que la pedra de dins el passadís és de color vermell, possiblement per això té aquest nom perquè per fora no és pas vermella. Així com us vaig comentar que entrar a la de Keffren impressiona poc. En aquesta has de baixar més ajupit i més tros. Es pot fer perfectament però si us impressiona la de Keffren, potser no us agradarà entrar en aquesta (a mi m’ha encantat perquè en no haver-hi gent té un punt més d’aventura). La visita d’avui ha estat marcada per un fortíssim vent inclement del desert que llançava la sorra amb força. Era impossible avançar sense tapar-se la pell perquè la sorra rascava la pell en ser arrossegada pel vent. Anterior a la piràmide vermella és la piràmide inclinada o romboidal. Aquesta piràmide volia ser la primera de parets llises però la van començar a construir amb un angle massa tancat i els blocs inclinats. A mitja alçada se’n van adonar que allò no aguantaria i va ser llavors que van corregir l’angle i les fileres de blocs les van tornar a posar en horitzontal. El següent intent va ser la vermella, que ja van fer bé d’entrada. En aquesta mateixa zona hi ha una tercera piràmide, la Negra. La part exterior està pràcticament desmantellada ja que a l’edat mitjana en van agafar els blocs de pedra calcària per construir. En queda el que seria el nucli interior d’adob i per això té més forma de torre deformada que de piràmide. La curiositat que té és que el seu interior era un laberint de túnels per despistar els buscadors de tresors. No es pot visitar.Val a dir també que aquestes piràmides es troben al costat d’una zona militar i és possible que canviin els camins d’entrada o sortida o que no es pugui veure de molt a prop segons el dia. Nosaltres hem pogut fer bé la visita però no hem pogut sortir per on volia en Saad sino que hem hagut de desfer el camí per marxar perquè havien tallat la carretera. Un cop vistes les piràmides ens dirigim cao a la zona de Gezira (que en àrab significa Illa) per poder pujar a la Torre de El Caire. És una construcció de 187 metres d’alçada dels anys ’60 que permet una vista panoràmica de la ciutat. En teoria hi ha un restaurant i una cafeteria a dalt a part d’un balcó per veure la ciutat des de dalt. Gezira diuen que és el Manhattan (Nova York) d’El Caire ja que és una illa en forma de llàgrima en el Nil que ofereix una visió que recorda a la ciutat americana. No hi puc estar més d’acord. En dies clars, des de dalt de la torre es poden veure les piràmides però avui amb la tormenta de sorra la visibilitat no és massa bona. Hi ha moments que hi ha tanta sorra suspesa que sembla boira! A la part nord-oest de la illa de Gezira, en el barri de Zamalek (on hi ha la majoria de les ambaixades), la guia indica que hi ha unes cases flotants en el nil que van allotjar casinos i burdells en el passat i ara mantenen un aire bohemi. Hi hem anat (davant la sorpresa d’en Saad per una petició tan poc comuna) però la veritat que no estan massa ben conservades i no té massa encant. Hem demanat per dinar en un lloc que estigués bé al Saad i que fos menjar Egipci. Ens ha portat a un lloc prop de la plaça Tahir que es diu FelFela. Segons la Lonely està ple de turistes però la veritat que no n’hem trobat massa i hi havia locals. El menjar ens ha semblat prou bo i bé de preu. La decoració del local és com a mínim curiosa, d’aspecte selvàtic, amb taules fetes de troncs d’arbres i amb gàbies amb coloms i periquitos al costat de les taules. A més, la cuina està a l’entrada, al fons del passadís que du a la porta, comunicada amb l’exterior. La sopa de tomàquet era deliciosa! I no hi ha país àrab sense pastissets de pasta de full amb mel. Així que hem demanat al Saad que ens porti on els compren ells. I així ho ha fet! Hem anat a una botiga que estava abarrotada de gent, tots locals, ni un turista. Un paradís per qui li agradin els dolços àrabs… No ens hem resistit. En acabar hem demanat a en Saad que ens portés de nou a l’hotel (que com està al costat de les piràmides de Gizeh queda lluny del centre) i aquí ha estat on ens ha demostrat que és un fantàstic taxista. Ha estat capaç d’esquivar les nombroses cues canviant de direcció cada cop que arribava a una zona colapsada fins al punt que hem arribat en menys de mitja hora al hotel. A El Caire hi viuen 20 milions de persones i el colapse en el trànsit és constant.Us deixo el contacte d’en Saad perquè tenir un bon conductor en una ciutat en la que regna el caos és una de les millors idees que es poden tenir:\nSaad: (002)01223461309 / saaddesouky@yahoo.com\nAl vespre tenim la visita al Caire nocturn. És una ciutat immensa i evidentment amb un dia no és possible fer-se a la idea de com és però ens en faran un petit tast. El que anomenen la Ciutat dels Morts és en realitat un immens cementiri musulmà de gent rica en el que les tombes s’organitzen en petites parcel.les tancades. En la guerra entre Israel i Egipte als anys ’60, molts Egipcis de la península del Sinaí van fugir com a refugiats i van anar a parar a El Caire. El terreny habitable aquí és molt limitat ja que més enllà de la ciutat només hi ha desert. Així que es van establir en aquest cementiri creant el que avui es coneix com la Ciutat dels Morts. És un barri pobre i conflictiu pel que només passegem per allà amb el vehicle. La visita al Caire Islàmic de nit és senzillament excepcional. Darrera la muralla apareixen carrers i cases empedrats pels que voldries passejar hores i hores, botigues d’artesania i antiquaris i venedors ambulants de boniatos calents, tot sota la mirada atenta de les mesquites. Sense gairebé adonar-nos-en ens trobem dins el gran mercat Al-Khalili. Els seus carrers medievals estrets estan a reventar de botigues i paradetes que venen tota mena de records, souvenirs, antiguitats, productes locals i pongos de tota mena. L’ambient és impressionant, amb venedors que et reclamen de totes bandes i que intenten que els compris el que no li has comprat al venedor del costat amb tota mena de bromes i intents de seducció. És innegable que el poble egipci és un poble comerciant de mena, com la majoria de països àrabs. Abans de sopar fem una parada a la Cafeteria dels Miralls, dins el mercat, on prenem un té amb menta mentre observem tota mena de gent venent tota mena de coses envoltats per unes parets plenes de miralls empolsimats que fan que sembli que encara hi ha més gent. Màgic!


FotoFlash: Superat el mig miler de fotografies presentades pels participants al concurs convocat pel Club Excursionista Anoia\nPàgina principal >> Esports >> FotoFlash: Superat el mig miler de fotografies presentades pels participants...\nPendents encara de les fotografies que es presentin a la versió RETARD del concurs de fotografia FotoFlash que organitza cada any el Club Excursionista Anoia de Masquefa, les instantànies recollides el mateix dia del concurs van superar el mig miler.\nDurant la sortida celebrada el passat diumenge dia tretze de febrer a Collbató, els participants a aquesta matinal podien o no presentar les seves fotografies al tradicional concurs que organitza anualment l’entitat excursionista masquefina. No només es va participar a la sortida si no que s’aconseguiren recollir un bon grapat de fotografies. No cal dir que Collbató no només és l’entrada natural al massís de Montserrat, si no que amaga centenars de racons que atrauen a aquells que es pengen una càmera de fotos al coll i cerquen aquells detalls amagats en un poble que obtingué els primers assentaments fa 4000 anys i compta amb una torre de guaita, al voltant de la qual es va anar formant la població actual, datada l’any 942. Collbató alberga un contingut cultural, històric i artístic de gran valor; el castell i el nucli medieval, l'arquitectura popular, l'art modernista, el Museu de Coses del Poble, l'antic molí d'oli, l'internacionalment conegut Taller d'Orgues Blancafort i l'església de Sant Corneli. Indiscutiblement era un molt bon lloc per realitzar la sortida del FotoFlash.\nÉs justament en un d’aquests llogarets que hem anomenat on es va fer la visita cultural a l’inici de la matinal. El Molí d’oli va ser el protagonista de les primeres instantànies. Un indret molt recomanable per ser visitat per tota la família, tant si s’està de passada com si s’arriba cansat desprès de fer un trekking per la muntanya, sempre es pot acabar comprant una mica d’oli a la botiga del Molí i on serem amablement atesos per l’Albert. Ell mateix va realitzar la visita guiada al grup fotografic i els va oferir una cata de diferents olis cultivats, recollits i elaborats a Collbató.\nPerò realment el FotoFlash es va iniciar el dia anterior a la presentació realitzada a la sala d’actes de la biblioteca de Masquefa a càrrec del president de l’entitat Jordi Sangrà, el qual va desvelar el temari del concurs i el lloc on es realitzaria la visita cultural. Seguidament el senyor Manel Caballé, membre de l’Associació Fotogràfica d’Igualada, va dirigir una sessió teòrica bàsica sobre l’enquadrament de la fotografia, programada per una hora de durada i degut a l’interés de la sessió i dels participants i a la bona predisposició del senyor Caballé, aquesta va durar dues hores i quart. Cal destacar que durant el transcurs del FotoFlash els participants van tenir molt en compte totes les indicacions donades.\nDiumenge a les nou del matí, el grup es desplaçà a Collbató amb les càmeres ben preparades, i es realitzà la fotografia al rètol del concurs que donaria la sortida oficial a una nova edició del FotoFlash. Visita al Molí d’oli i un parell d’hores pels carrers i racons de la bonica població del Baix Llobregat en dia de mercat. Totes les fotos realitzades durant el matí serien recollides per l’organització sense haver pogut fer cap tipus de retoc. Per això, es plantà el centre de comandament i recollida dels treballs a la terrassa del Bar Restaurant La Torre, on mentre es feia el vermut els participants anaven lliurant un sobre tancat amb les seves dades indicant el pseudònim triat fora el sobre. Alea iacta est. Ara es feina de l’Associació Fotogràfica d’Igualada en triar aquelles vint i cinc millors fotografies que passaran a la final.\nMentre totes les fotos realitzades passen al concurs en la versió FotoFlash, fins el dia 29 d’abril els participants tenen temps de presentar fins a un total de tres fotos retocades i entrant a participar en la versió FotoFlashRETARD.\nL’exposició i el fallo del jurat es farà en públic el dissabte dia 14 de juny. No podeu faltar!


Alcaldia i Comerç presenten la nova web del comerciant - Altea Digital\nAlcaldia i Comerç presenten la nova web del comerciant\nA partir de ja mateix, els comerciants alteans tenen a la seua disposició una nova ferramenta per a estar al dia en temes que els concernixen, així com per a oferir informació sobre els seus propis establiments. Es tracta la xarxa Portal del Comerciant, creada per la Conselleria d’Indústria, Comerç i Innovació, a la que s’ha adscrit el municipi d’Altea; així ho han donat a conéixer el primer edil alteà, Andrés Ripoll i el responsable de l’àrea de Comerç, Miquel Zaragosza.\nEn l’adreça www.portaldelcomerciante.com/Altea o a través de l’espai dedicat a Comerç en la web de l’ajuntament d’Altea, s’accedix a esta nova font d’informació, permanentment actualitzada. Com ha explicat l’alcalde, “esta nova ferramenta ajudarà als comerciants a estar més informats de temes relatius als seus negocis; des d’ajudes i subvencions administratives a calendari de pagament d’impostos, entre altres qüestions del seu interés”. Al que Ripoll ha afegit, “el comerciant podrà el mateix implementar informació i en el cas que no ho faça el comerç, des de l’àrea de Comerç se li requerirà per a anar actualitzant les dades de la web”.\nL’alcalde ha puntualitzat que “la Conselleria d’Indústria, Comerç i Innovació ha realitzat un disseny de pàgina web perquè tots els pobles que vullguen integrar-se en esta estructura tinguen el mateix model per a donar sensació d’unitat. Però no tots els pobles poden participar, sinó que només aquells que complisquen una sèrie de requisits i facen els seus deures actualitzant les seues pàgines poden fer-ho”.\n“El Portal del Comerciant és una pàgina que es mantindrà actualitzada diàriament per l’Agència per al Foment de la Innovació Comercial –AFIC- d’Altea, i en ella van a publicar-se també esdeveniments que van a realitzar-se, actuacions pertanyents al departament de Comerç i es va a realitzar el manteniment de la galeria comercial d’Altea, una idea que als comerciants a agradat molt perquè és una ressenya de cada un dels comerços, capacitat que té i ofertes del mateix”, hi ha assenyalat Andrés Ripoll.\nPer la seua banda, el regidor de Comerç, Miquel Zaragoza, ha indicat que “de moment la pàgina està en castellà, però en breu es disposarà d’ella també en valencià i s’està estudiant la possibilitat de fer-la també en anglés”. Zaragoza hi ha detallat el contingut de la pàgina web, en la que hi ha apartats tan interessants com “Altea en xifres”, o “espai del comerciant”, “racó de l’emprenedor”, “assessoria online” i “bústia de suggeriments”, entre altres.\n“Tractem de mantindre el comerç alteà en les millors condicions possibles i adaptar-nos a les noves tecnologies i esta és una acció més de quantes emprenem al llarg de l’any des de l’àrea de Comerç”, ha matisat Miquel Zaragoza; qui ha reiterat l’aposta que l’Ajuntament d’Altea està fent pel comerç local, ja que segons l’actual Equip de Govern “és este qui crea llocs de treball, que és el que interessa”.\nZaragoza ha animat als comerciants a participar en la iniciativa. Per a això hauran de dirigir-se al departament del Comerç de l’Ajuntament d’Altea, ubicat al carrer Pont de Moncau 29 o telefonant a 965 84 57 89.


Bruíxoles que busquen somriures perduts | La Finestra Digital\nFa dos dies que tinc el llibre “Brúixoles que busquen somriures perduts” de l’Albert Espinosa. Es troba damunt la taula, ben visible, però m’hi resisteixo. És una lluita titànica de voluntats, vull llegir-lo, devorar-lo, però alhora se que em canviarà, que em parlarà, que m’acariciarà l’ànima i per fi estic preparada.\nSense paraules, seria la sensació que m’ha deixat aquesta novel·la, m’ha agafat el cor en un puny i l’ha anat esclafant de mica en mica. És molt fàcil sentir empatia pels personatges, uns personatges que estan marcats tots ells per la seva infància i pel seu present, uns personatges que s’hauran d’enfrontar a allò que en el fons ens fa por a tots, viure la vida. No es tracta de sobreviure, ni tan sols d’amagar-nos rere una imatge o un record, es tracta d’aprofitar cada dia, cada instant, de deixar una empremta en aquest món.\nEl protagonista ens fa reflexionar, no us donaré noms, no us donaré descripcions, no us donaré ni el més petit spoiler, ja que aquesta novel·la no ho permet. Heu de deixar que siguin les seves paraules les que us colpegin i us commoguin. L’amor vertader, la família, la venjança, les segones oportunitats, la sinceritat són alguns dels temes presents en una novel·la que ens submergeix en una història emocionant protagonitzada per uns personatges inoblidables que ens faran reflexionar i descobrir el que realment és important a la vida.\nA la novel·la es diu que “si tanques els ulls del tot, només pot significar que estàs al teu propi món… I els mons propis solen ser tan personals que necessites que l’exterior no els esquitxi…” Doncs bé, aquesta novel·la és tan intimista i profunda que per poder-la gaudir, jo us recomano silenci, tranquil·litat, un sofà ben còmode i cap presa.\nÉs una historia addictiva, dinàmica que enganxa al lector i no us deixarà gens indiferent. Els títols dels capítol són molt suggerents, uns capítols curts i et deixen amb ganes de més.\nPlana a plana, m’ha atrapat, les hores m’han volat i reconec que quan l’he acabat tenia una llàgrima regalimant per la meva galta. M’agradaria acabar aquesta ressenya amb una frase encara que no sigui de diumenge: “Quan la vida et presenti raons per plorar, demostra-li que tens mil i una raó per riure” Anònim.\nPreu: 16,90 € / 9,99 € (ebook)\nAlbert Espinosa és escriptor, director, actor i guionista de cinema, teatre i televisió. Entre la seva producció destaquen pel·lícules com “Planta 4 ª”, “Tu vida en 65'”, “Serà que ningú és perfecte”, “No em demanis que et besi perquè et besaré” o “Herois”, i obres de teatre com “El fascinant noi que treia la llengua quan feia treballs manuals” o “Los pelones”. Per televisió ha escrit més de vint produccions en diferents àmbits, entre les quals destaca la creació de la sèrie “Polseres vermelles” basada en el seu llibre “El món groc” i en la seva pròpia vida i lluita contra el càncer. Tots els seus llibres han tingut un rotund èxit de crítica i públic i s'han convertit en un fenomen editorial.\nAlbert EspinosaGrijalboRosa dels Vents


El Pebrasset: LA SUPERLLUNA MÈS GRAN EN ELS ÚLTIMS 70 ANYS\nLA SUPERLLUNA MÈS GRAN EN ELS ÚLTIMS 70 ANYS\nAquest any s'han produït dos superllunes (el 16 de setembre i el 16 d'octubre) i pròximament ocorreran altres dos: la d'aquest dilluns, 14 de novembre, i una altra el 14 de desembre.\nLa Lluna orbita al voltant de la Terra amb un període d'aproximadament 27 dies, però com durant aquest temps el nostre planeta també es mou al voltant del Sol, requereix una mica més de temps, i l'òrbita llunar és d'uns 29 dies.\nPerò a més, aquesta òrbita no és circular, sinó el·líptica, amb un punt denominat apogeu on la Lluna està més allunyada de la Terra i un altre més proper anomenat perigeu. La superlluna ocorre de 3 a 5 vegades a l'any, quan aquest perigeu coincideix amb la lluna plena.\nEls científics han calculat que en el període de 5.000 anys que va des de 1999 a C. fins al 3000, la distància del perigeu llunar haurà variat des de 356.355 a 370.399 km, mentre que la d’apogeu lunar variarà de 404.042 a 406.725 km.\nEn concret, aquest 14 de novembre la superlluna estarà a 356.523 km, la seva distància més propera a la Terra en el que va de segle. Encara que això ocorrerà de dia (a les 14:52 h en la Península), l'espectacle astronòmic es podrà observar la nit anterior i posterior. No es veia res semblat des de 1948 i caldrà esperar fins al 25 de novembre de 2034 perquè s'aproxime encara més, a 356.448 km.\nDurant les superllunes, el diàmetre de la lluna plena pot augmentar fins a en un 14% i la seva lluentor al voltant d'un 30%, respecte a una lluna plena en l'apogeu.\nDe vegades se suggereix que l'increment de l'atracció gravitatòria entre la Terra i la Lluna durant una superlluna podria produir perturbacions geològiques, com terratrèmols o tsunamis, però en realitat aquest increment és massa xicotet per causar aquests efectes. L'únic efecte que es pot observar al nostre planeta és que les marees siguen una mica més vives de l'habitual, a més de l'espectacle que suposa gaudir de la Lluna en tota la seva esplendor.\nEl que apreciarem és que la Lluna plena es veurà una mica més gran de l'habitual, especialment al moment de la seva sortida, ja que per l'anomenada il·lusió llunar semblarà més impressionant prop de l'horitzó. No fa falta utilitzar telescopis ni prismàtics per a l'observació.\nPublicado por Mireia Ferri Ibañez en 8:12\nEtiquetas: -iesjsegrelles, 2016-2017, ctm, ferriibañezm, superlluna\nPerque no podem previndre els tsunamis?\nCrani prehistòric de balena El descobriment d'un ...\nUn mapa mostra l'empremta humana a la Terra ...\nLa prohibició de les bosses de plàstic La Comis...\nContaminació en Huesca pel Lindano El parlament E...\nMissió per a buscar extraterrestres en un planeta ...\nDesarrollen un nou mètode per a generar les cèl·lu...\nEl teu gos recorda el que vas fer.\nNou terratrèmol a Itàlia, zona amb alta perillosit...\nNÚVOLS DE GEL PER A COMPRENDRE INUNDACIONS I SEQUI...\nAugment de la biomassa d'anxoves juvenils\nLa concentració de CO2 supera tots els registres h...\nLes xarxes tròfiques de l'Àrtic i de l'Antàrtic so...\nIdentificat el «gegant espacial» que està atraient...\nIdentifiquen les neurones responsables de les pess...\nDescobreixen l'estel més rodó que es coneix\nLa girafa blanca.\n“Sols ens queden mil anys a la Terra” - Stephen H...\nLa NASA detecta una misteriosa mancha en un cráter...\nQuè convé més per a reduir les emissions de CO2 de...\nUn fort terratrèmol va sacsejar Nova Zelanda i va ...\nLa contaminació causa més morts prematures en tot ...\nUN TERRATRÈMOL SACSEJA NOVA ZELANDA I DEIXA DOS MO...\nSequeres i pluja torrencials van originar el jacim...\n2016, a punt de convertir-se l'any més càlid\nAixí han sigut els cinc anys més calurosos de la h...\nNova Zelanda pateix un altre terratrèmol de 6,3 me...\n2016, a punt de convertir-se en l'any més càlid.\nL’Àrtic es fon, salvem l'Àrtic\nXina prova per primera vega en humans la ‘superedi...\nEls científics d'EEUU demanen a Trump que accepte ...\nLa formació de llacs en l'Antàrtida alarma als cie...\nXina acaba amb éxit la misió espacial tripulada me...\nLa Palma és triada com a alternativa per instal·la...\nAvaluació de l'impacte actual de l'escalfament glo...\nBOLIVIA S’HI QUEDA SENSE AGUA\nAVALUANT L’IMPACTE ACTUAL DE L’ESCALFAMENT GLOBAL\nDESCOBREIXEN EL PRIMER FÒSSIL DEL CERVELL D’UN DIN...\nNova Delhi, bloquejada per la contaminació de l'ai...\nLlançament del satèl·lit xinés Yunhai-1\nELS PEIXOS ZEBRA TRAUEN AL CIENTÍFIC QUE TOT XIQUE...\nEl 3,5 % del metà podria fondre's abans de 2100 pe...\nEuropa podría cancelar la missió ExoMars 2020\nUn oceà habitable a Plutó\nUna bola de foc sobrevola el sud d'Espanya, coinci...\n2016, l’any més càlid\nUn oceà habitable en Plutó.\nIdentificat el «colós espacial» que està atraient ...\nDescubreixen perquè de vegades la quimioterapia fa...\nDescobreixen una nova espècie de dinosaure aviari\nEl canvi climàtic avança la primavera\nEs troba l’aparell fonador de les aus més antic\nLa NASA desafia a Donald Trump davant del canvi cl...\nCientífics del IAC descobreixen una superterra pro...\nUn cicló va fondre el gel de l'Àrtic a mínims his...\nPlutó pot tindre un oceà baix la seua superfície\nXimpanzés i bonobos van tenir fills fa milers d'an...\nUna bola de foc sobrevola el sud d’Espanya coincid...\nCorrent de doll als anells de Saturn\nEls anys molt càlids seràn habituals d'ací pocs an...\nEl cáncer matarà un 60% mes de dones a tot el món\nUn document centenari ajuda a confirmar el radi de...\nEl Volcán de San Miguel Les autoritats de Protec...\nUn anàlisi recolza la idea d'un oceà sota la super...\nUn any récord per a les energies netes en el món\nFumar tabac deixa marques mol·leculars en l’ADN\nUna bola de foc va sobrevolar la Península durant ...\nL'objecte més redó mai vist a l'Univers Existeix u...\nEspanya es volca en la caça de basura espacial\nL’escalfament global avança sense descans\nUn any récord per a les energies netes en tot el m...\nLa contaminació del tràfic reduix els beneficis de...\nEl canvi climàtic destrueix gran part del major es...


El Govern demanarà 8.071 milions d'euros al Fons de Facilitat Financera - Regió7 :: El Diari de la Catalunya Central\nEl Govern demanarà 8.071 milions d'euros al Fons de Facilitat Financera\nLa Generalitat desitjava disposar d'un límit de dèficit més flexible, però el PP ho ha vetat\nacn/redacció 14.01.2019 | 00:40\nLa Generalitat preveu demanar prestats aquest any al Fons de Facilitat Financera (FFF) un total de 8.071 milions d'euros. Aquestes són les declaracions que va fer ahir el conseller d'Economia i vicepresident del Govern, Pere Aragonès, que va aclarir que d'aquesta quantitat un total de 7.703 milions corresponen a venciments, 125 milions a liquidacions negatives i 243 milions se sol·liciten per cobrir el límit de dèficit autoritzat per a 2019, que és del 0,1 % del PIB català.\nLa Generalitat desitjava disposar d'un límit de dèficit més flexible, del 0,3%, però el veto del PP a aquest límit de dèficit l'ha deixat en el 0,1 % del PIB. En abandonar el Fons de Liquiditat Autonòmic (FLA) i passar a finançar-se des de gener mitjançant el Fons de Facilitat Financera, el control estatal sobre les finances de la Generalitat serà més lax. «Com que s'ha complert l'objectiu de deute i dèficit, i amb el període mitjà de pagament a proveïdors, les mesures de control molt més estrictes desapareixen», va assegurar el vicepresident de la Generalitat.